સચિવ દ્વારા વારંવાર યાદ કરાવવા છતા પોતાનો પરિચય ન આપી શકતા ધારાસભ્યો શું આળસમાં છે કે કેમ તે એક મોટો પ્રશ્ન બની ગયો છે. ગુજરાતનો સ્થાપના દિવસ એટલે કે 1,મે 1962થી ગુજરાત વિધાનસભાની સ્વતંત્ર રચના કરવામાં આવી હતી. 1962થી આજદિન સુધી વિધાનસભાનાં દરેક ધારાસભ્યો પોતાનો પરિચય એક પુસ્તિકામાં નોંધાવે છે. પરિચયમાં ધારાસભ્યોની ઓળખ એટલે કે નામ, સરનામું ટૂંકમાં લખવામાં આવે છે. આ બ્લેક એન્ડ વ્હાઇટ પુસ્તિકામાં દરેક ધારાસભ્યોનાં પરિચયની યાદી અંગ્રેજી ભાષામાં લખવામાં આવે છે. આ પુસ્તિકામાં ધારાસભ્યનો પાસપોર્ટ સાઇઝનો ફોટો, નામ અને સરનામાની જરૂર રહે છે. આ પરિચય પુસ્તિકા 1962થી લખવામાં આવે છે પરંતુ આ વખતની વિધાનસભાની રચના થયે 4 મહિના થઇ ગયા છે તે છતા હજુ સુધી ઘણા એવા ધારાસભ્યો છે જેમણે પરિચય આપવામાં ઢીલાપણું દેખાડ્યુ છે.